《海珠饯别 其二》
明代·岑用宾

一官迟暮讵称雄，行李图书一箧中。老骥自能谙去路，来鸿何日慰飘蓬。

鹊桥天上添秋兴，渔笛湾头响暮空。惜别且拚今夕醉，翩翩旌旆欲乘风。

作者简介：明广东顺德人，字允穆。嘉靖三十八年进士。授南京户科给事中。多所论劾。隆庆初尝论高拱狠愎，拱恶之，出为绍兴知府，再谪宜川县丞，卒。有《小谷集》。